Христо Радевски
Дъжд

chitanka.info

Кой по покрива шуми,

кой затрака по стъклата,

кой от прах горещ изми

плочниците и тревата?

През прозореца поглеж —

туй дъждът е чист и свеж.

Сякаш ръси семена

нечия ръка благата,

та по цялата страна

да кълнят,

да избуят

и да нацъфтят цветята.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.